
Projekti „Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel” omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Norra partneriga valmistab ette projektitaotlust „Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel”. Taotlus esitatakse Norra-EMP regionaalarengu toetuse skeemi I prioriteedi „Kohaliku ja regionaalse koostöö edendamine ja avaliku sektori organisatsioonide haldusvõimekuse arendamine”. Projekti juhtpartneriks on Narva linn, partneriks on Kristiansandi kommune Norrast. Projekt kestab 2 aastat (2009-2010). 
2006. aastal külastasid Narva Linnavalitsuse ametnikud Kristiansandi kommune omavalitsust (Norra), kus arutati projekti ettevalmistamisega seotud küsimusi. 2007.aastal olid Norra partnerid Kristiansandist Narvas, et jätkata tööd projekti kallal.

Toetusskeemi raames on toetatavateks tegevusteks kohaliku ja regionaalse koostöö edendamine ja avaliku sektori organisatsioonide haldusvõimekuse arendamine, sh tegevused, mis on suunatud kohaliku omavalitsuse üksuste, omavalitsusliitude ja maavalitsuste arendusalase haldusvõimekuse, kompetentsuse ning koostöövõime tõstmisele, eelkõige läbi partnerluse teiste EMP ja EFTA liikmesriikide (eriti toetusskeemi doonor-riikide – Norra, Islandi, Liechtensteini) kohalike ja regionaalsete võimuorganite ja nende liitudega.
Projekti peamiseks ideeks on Narva Linnavalitsuse ametnike pädevuse ja haldussuutlikkuse ning avalike teenuste kvaliteedi tõstmine koostöö ja partnerluse kaudu Kristiansandi kommune omavalitsusega.  Projekti tulemusena peab kasvama ametnike haldusvõimekus, kompetentsus ning koostöövõime.

Peamised projektitegevused on:

1. Võrdleva analüüsi läbiviimine erinevates valdkondades
2. Kogemuste vahetamine Norra partneriga – Kristiansandi kommune omavalitsuse üksustega

3. Ekspertide kaasamine

4. Ametnike haldusvõimekuse tõstmiseks strateegiaplaanide ja -programmide koostamine
Projekti kogumaksumus on ligikaudu 1 700 000 EEK. Partneritepoolne panus kokku on 255 000 EEK,  ehk 15%, millest Narva linna omafinantseering moodustab 100 000 EEK ja Norra partneri kaasfinantseering on 155 000 EEK. 
Norra-EMP toetusskeemi kohaselt peavad projekti partnerid algul ise kõik projekti kulud katma. Narva linna eelarves need summad ei ole ettenähtud ja toetus laekub alles peale projekti vahearuannete ja lõpparuande esitamist. Seetõttu on vaja võtta sildfinanseeringut summas 800 000 EEK 2009-2010 aastatel projekti tegevuste katmiseks. 
Narva Linnavolikogu otsusega on vaja kinnitada projekti omafinantseering ja anda Linnavalitsusele luba võtta sildfinantseeringut projekti kulude katmiseks.
2. ÕIGUSLIKUD JÄRELDUSED

Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel” omafinantseering 100 000 EEK ulatuses.

3.2  Projekti positiivse rahastamise otsuse korral Narva Linnavalitsusel näha ette omafinantseering 2009. aasta linna eelarve eelnõus summas 100 000 EEK.

3.3 Lubada  Narva Linnavalitsusel võtta projekti positiivse rahastamise otsuse korral toetuse katmiseks sildfinantseeringu pangalaenu 2009 aastal 500 000 EEK ja 2010 aastal 300 000 EEK, kokku 800 000 EEK ulatuses.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

